KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

It-Tnejn, 6 ta' Mejju 2013

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-6:45 p.m.

L-Onor.

Christopher Fearne, President tal-Kumitat, ippresieda.

PREŻENTI: Il-Ministru għall-Affarijiet Barranin l-Onor.

Toni Bezzina, l-Onor.

Justyne Caruana (sostitut tal-Onor.

Deo Debattista (sostitut tal-Onor.

L-Iskrivan tal-Kumitat qal it-talba.

PREŻENTAZZJONI TA' KARTI

Il-President tal-Kumitat ippreżenta u qiegħed fir-records tal-Kumitat dawn id-dokumenti:-

Dokument 1 Kopja tad-diskors li l-iSpeaker għamel fil-Konferenza tal-iSpeakers tal-Parlamenti tal-Unjoni Ewropea flimkien mal-konklużjonijiet tal-istess konferenza li saret f'Ċipru bejn il-21 u t-23 ta' April 2013;

Dokument 2 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal regolament tal-Parlament Ewropew u tal-Kunsill dwar linji gwida għall-infrastruttura tal-enerġija trans-Ewropea u li jħassar id-Deċiżjoni Nru 1364/2006/KE (COM(2011)0658 – C7-0371/2011 – 2011/0300(COD)).

Dokument 3 Riżoluzzjoni tal-Parlament Ewropew tat-12 ta' Marzu 2013 dwar ir-Rapport Speċjali tal-Ombudsman Ewropew rigward l-inkjesta tiegħu dwar l-ilment 2591/2010/GG kontra l-Kummissjoni Ewropea (l-Ajruport ta' Vjenna) (2012/2264(INI)).

Dokument 4 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal regolament tal-Parlament Ewropew u tal-Kunsill dwar ir-regoli tal-kontabilità u l-pjani ta' azzjoni dwar l-emissjonijiet u l-assorbimenti tal-gassijiet serra li jirriżultaw mill-attivitajiet relatati mal-użu tal-art, mat-tibdil fl-użu tal-art u mal-forestrija (COM(2012)0093 – C7-0074/2012 – 2012/0042(COD)).

Dokument 5 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal regolament tal-Parlament Ewropew u tal-Kunsill dwar mekkaniżmu għall-monitoraġġ u r-rapportar ta' emissjonijiet ta' gassijiet b'effett ta' serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni (COM(2011)0789 – C7-0433/2011 – 2011/0372(COD)).

Dokument 6 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal regolament tal-Parlament Ewropew u tal-Kunsill dwar soluzzjoni online għat-tilwim, għat-tilwim tal-konsumaturi (Regolament dwar l-ODR tal-konsumaturi) (COM(2011)0794 – C7-0453/2011– 2011/0374(COD)).

Dokument 7 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal direttiva tal-Parlament Ewropew u tal-Kunsill dwar is-soluzzjoni alternattiva għat-tilwim, għat-tilwim tal-konsumaturi u li temenda r-Regolament (KE) Nru 2006/2004 u d-Direttiva 2009/22/KE (id-Direttiva dwar l-ADR tal-konsumaturi) (COM(2011)0793 – C7-0454/2011 – 2011/0373(COD)).

Dokument 8 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal deċiżjoni tal-Kunsill dwar l-assoċjazzjoni tal-pajjiżi u t-territorji barranin mal-Unjoni Ewropea ("Deċiżjoni dwar l-Assoċjazzjoni Barranija") (COM(2012)0362 – C7-0285/2012 – 2012/0195(CNS)).

Dokument 9 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal Regolament tal-Parlament Ewropew u tal-Kunsill dwar it-tisħiħ tas-sorveljanza ekonomika u baġitarja tal-Istati Membri li jesperjenzaw jew ikunu mhedda b'diffikultajiet gravi fir-rigward tal-istabilità finanzjarja tagħhom fiż-żona tal-euro (COM(2011)0819 – C7-0449/2011 – 2011/0385(COD)).

Dokument 10 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal regolament tal-Parlament Ewropew u tal-Kunsill dwar dispożizzjonijiet komuni għall-monitoraġġ u l-valutazzjoni tal-abbozzi tal-pjanijiet baġitarji u l-iżgurar tal-korrezzjoni tad-defiċit eċċessiv tal-Istati Membri fiż-żona tal-euro (COM(2011)0821 – C7-0448/2011 – 2011/0386(COD)).

Dokument 11 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal regolament tal-Parlament Ewropew u tal-Kunsill dwar Fondi Ewropej ta' Kapital ta' Riskju (COM(2011)0860 – C7-0490/2011 – 2011/0417(COD)).

Dokument 12 Riżoluzzjoni leġiżlattiva tal-Parlament Ewropew tat-12 ta' Marzu 2013 dwar il-proposta għal Regolament tal-Parlament Ewropew u tal-Kunsill dwar il-Fondi ta' Intraprenditorija Soċjali Ewropej (COM(2011)0862 – C7-0489/2011 – 2011/0418(COD)).

Dokument 13 Riżoluzzjoni tal-Parlament Ewropew tat-12 ta' Marzu 2013 dwar l-eliminazzjoni tal-istereotipi tas-sessi fl-UE (2012/2116(INI)).

Dokument 14 Riżoluzzjoni tal-Parlament Ewropew tat-12 ta' Marzu 2013 dwar il-preparazzjoni tal-qafas finanzjarju pluriennali dwar il-finanzjament tal-kooperazzjoni tal-UE mal-Istati Afrikani, tal-Karibew u tal-Paċifiku u l-Pajjiżi u t-Territorji extra-Ewropej għall-perjodu mill-2014 sal-2020 (il-11-il Fond Ewropew għall-Iżvilupp) (2012/2222(INI)).

Dokument 15 Riżoluzzjoni tal-Parlament Ewropew tat-12 ta' Marzu 2013 dwar l-isfruttament aħjar tal-benefiċċji tal-miżuri ambjentali tal-UE: nibnu l-fiduċja permezz ta' għarfien u rispons aħjar (2012/2104(INI)).

Dokument 16 Riżoluzzjoni tal-Parlament Ewropew tat-13 ta' Marzu 2013 dwar il-konklużjonijiet tal-Kunsill Ewropew tas-7 u t-8 ta' Frar dwar il-Qafas Finanzjarju Pluriennali (2012/2803(RSP)).

Dokument 17 Riżoluzzjoni leġiżlattiva tal-Parlament Ewropew tat-13 ta' Marzu 2013 dwar il-proposta għal regolament tal-Parlament Ewropew u tal-Kunsill dwar is-sistema Ewropea tal-kontijiet nazzjonali u reġjonali fl-Unjoni Ewropea (COM(2010)0774 – C7-0010/2011 – 2010/0374(COD)).

Dokument 18 Riżoluzzjoni tal-Parlament Ewropew tat-13 ta' Marzu 2013 dwar il-kompożizzjoni tal-Parlament Ewropew fid-dawl tal-elezzjonijiet tal-2014 (2012/2309(INI)).

Dokument 19 Riżoluzzjoni tal-Parlament Ewropew tal-13 ta' Marzu 2013 dwar l-abbozz tal-Kummissjoni li jimplimenta regolament li jemenda l-Annessi II u III tar-Regolament (KE) Nru 110/2008 tal-Parlament Ewropew u tal-Kunsill dwar id-definizzjoni, id-deskrizzjoni, il-preżentazzjoni, l-itikkettar u l-protezzjoni ta' indikazzjonijiet ġeografiċi ta' xorb spirituż (2013/2524(RPS)).

Dokument 20 Riżoluzzjoni tal-Parlament Ewropew tal-14 ta' Marzu 2013 dwar valutazzjonijiet tar-riskju u tas-sikurezza ("stress tests") tal-impjanti tal-enerġija nukleari fl-Unjoni Ewropea u tal-attivitajiet relatati (2012/2830(RSP)).

Dokument 21 Riżoluzzjoni tal-Parlament Ewropew tal-14 ta' Marzu 2013 dwar it-tisħiħ tal-ġlieda kontra r-razziżmu, il-ksenofobija u r-reati ta' mibegħda (2013/2543(RSP)).

Dokument 22 Riżoluzzjoni tal-Parlament Ewropew tal-14 ta' Marzu 2013 dwar is-sitwazzjoni fl-Eġittu (2013/2542(RSP)).

Dokument 23 Riżoluzzjoni tal-Parlament Ewropew tal-14 ta' Marzu 2013 dwar ix-xiri tal-logħob u l-korruzzjoni fl-isport (2013/2567(RSP)).

Dokument 24 Riżoluzzjoni tal-Parlament Ewropew tal-14 ta' Marzu 2013 dwar is-sitwazzjoni fil-Bangladexx (2013/2561(RSP)).

Dokument 25 Riżoluzzjoni tal-Parlament Ewropew tal-14 ta' Marzu 2013 dwar l-Iraq: is-sitwazzjoni tal-gruppi minoritarji, inklużi t-Turkomeni Iraqini (2013/2562(RSP)).

Dokument 26 Rapport dwar il-kompożizzjoni tal-Parlament Ewropew fid-dawl tal-elezzjonijiet tal-2014 datat il-25 ta' Frar 2013(A7-0041/2013).

Il-President tal-Kumitat informa lill-Membri li kien irċeva invit mingħand il-Kumitat għall-Affarijiet Ewropej tal-Assemblea Nazzjonali ta' Franza għal laqgħa dwar il-finanzjament taċ-ċinema Ewropew li se ssir fit-18 u d-19 ta' Ġunju, 2013.

Il-Kumitat qabel li dan l-invit jiġi ċirkolat u li l-parteċipazzjoni tkun ta' Membru minn kull naħa.

ĦATRA TA' MEMBRI FUQ IL-GRUPPI TA' ĦIDMA

Fir-rigward ta' xogħol ta' skrutinju ta' proposti leġislattivi u ta' dokumenti oħra maħruġa mill-Unjoni Ewropea u ta' eżami ta' ċerti proposti dwar il-prinċipju tas-sussidjarjetà, il-Kumitat qabel kif ġej:-

Grupp ta' Ħidma I, li jagħmel l-ewwel eżami tad-dokumenti, ikun magħmul mill-Onor.

Christopher Fearne bħala President, l-Onor.

Jason Azzopardi u l-Onor.

Francis Zammit Dimech għan-naħa tal-Oppożizzjoni filwaqt li żewġ Membri min-naħa tal-Gvern kienu se jinħatru aktar tard u meta tinħass il-ħtieġa ta' aktar diskussjoni fuq xi dokument dan il-Grupp għandu jgħaddih lil wieħed minn dawn il-gruppi jew kumitati skont is-suġġett li jkun:-

Grupp ta' Ħidma II – intern, ġustizzja, edukazzjoni, żgħażagħ, kultura u sport – jew Grupp ta' Ħidma III – kompetittività (suq intern, industrija, riċerka u spazju), trasport, telekomunikazzjoni, enerġija, agrikultura, sajd u ambjent – li l-Membri tagħhom kienu se jinħatru aktar tard;

il-Kumitat Permanenti dwar l-Affarijiet Barranin u Ewropej - affarijiet ġenerali u barranin;

il-Kumitat Permanenti dwar Affarijiet Soċjali – impjiegi, politika soċjali, saħħa u affarijiet tal-konsumatur; u

il-Kumitat Permanenti dwar Affarijiet Ekonomiċi u Finanzjarji – affarijiet ekonomiċi u finanzjarji.

PREŻENTAZZJONI MILL-MINISTRU GĦALL-AFFARIJIET BARRANIN DWAR IL-5+5 DIALOGUE

Wara introduzzjoni qasira mill-President tal-Kumitat, il-Ministru għall-Affarijiet Barranin, l-Onor.

George Vella, għamel preżentazzjoni fuq il-laqgħa tal-5+5 li saret fil-Mawritanja fil-15 ta' April 2013 kif ukoll ta' ħarsa lejn dak li ġara fil-laqgħa informali tal-Ministri tal-Unjoni Ewropea (Gymnich) li saret fl-Irlanda kif ukoll fil-laqgħa tal-Ministri li nżammet fil-Lussemburgu fejn kienu diskussi diversi kwestjonijiet, fosthom, is-sitwazzjoni fis-Sirja, fil-Lvant Nofsani, fil-Balkani u fil-viċinat tan-naħa tan-Nofsinhar u tal-Lvant tal-Ewropa kif ukoll il-European External Action Service (EEAS) u l-enerġija.

Il-Kumitat awgura li tkompli l-bipartisan approach lejn il-politika barranija ta' Malta kif fil-fatt seħħ matul il-leġislatura li għaddiet.

Il-Ministru għall-Affarjiet Barranin esprima l-intenzjoni tiegħu li qabel il-laqgħat tal-Kunsill tal-Ministri għall-Affarijiet Barranin jiġi f'dan il-Kumitat biex jiddiskuti l-aġanda.

Wara kien hemm diskussjoni.

AFFARIJIET OĦRA

Il-President tal-Kumitat għadda lill-Membri kwestjonarju maħruġ mill-Kumitat li jlaqqa' l-Presidenti tal-Kumitati għall-Affarijiet Ewropej tal-Istati Membri tal-Unjoni Ewropea (COSAC) flimkien ma' abbozz ta' tweġibiet bil-għan li dan jiġi diskuss fil-laqgħa li jmiss.

Fis-7.50 pm il-Kumitat aġġorna għal nhar l-Erbgħa 22 ta' Mejju 2013 fis-6:45 pm biex, fost affarijiet oħra, tiġi diskussa l-aġenda tal-Kunsill tal-Ministri għall-Affarijiet Barranin tas-27 u t-28 ta' Mejju 2013.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees bar


KUMITAT PERMANENTI DWAR IX-XOGĦOL TAL-KAMRA

LAQGĦA NRU.

It-Tnejn, 6 ta' Mejju 2013

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fis-6.45 p.m.

Mr Speaker, l-Onor Anġlu Farrugia, ippresieda.

PREŻENTI

L-Onor Louis Grech Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, l-Onor Carmelo Abela, l-Onor David Agius, l-Onor Simon Busuttil u l-Onor Deborah Schembri kienu preżenti.

Kien preżenti wkoll l-Onor Frederick Azzopardi.

PERMESS LILL-MEDIA

L-iSpeaker informa lill-Kumitat li huwa kien irċieva talba mill-media biex jiffilmjaw u jieħdu ritratti tal-ewwel parti tal-laqgħa tal-Kumitat.

Il-permess ingħata.

Il-Kumitat qabel li l-arranġamenti li kien hemm dwar streaming ta' laqgħat Parlamentari fuq l-internet matul il-11-il leġiżlatura għandhom jibqgħu fis-seħħ, inkluż il-linji gwida li kienu ġew adottati mill-Kumitat dwar ix-Xogħol tal-Kamra fil-15 ta' Ġunju 2012.

XOGĦOL TAL-KAMRA

Il-Ministru Louis Grech informa lill-Kumitat li matul is-seduta Parlamentari ta' dakinhar, kellha tingħalaq id-diskussjoni dwar it-Tieni Qari tal-Abbozz ta' Liġi li jemenda l-Kodiċi Kriminali – Abbozz Nru. 4.

Huwa informa lill-Kumitat li l-ħsieb tal-Gvern kien li minnufih wara jibda jiġi kkonsidrat fi stadju tal-Kumitat l-Abbozz ta' Liġi li jimplimenta l-Miżuri tal-Estimi – Abbozz Nru 1, liema diskussjoni kellha titkompla nhar it-Tlieta 7 ta' Mejju 2013 u jekk ma tispiċċax titkompla t-Tnejn 13 ta' Mejju 2013.

Wara kellha tibda d-diskussjoni fuq it-Tieni Qari tal-Abbozz ta' Liġi li jemenda l-Kodiċi Ċivili – Abbozz Nru 5 – u wara l-Kamra kellha tgħaddi biex tikkonsidra l-Mozzjoni dwar l-Indirizz b'Risposta għad-Diskors tal-President ta' Malta.

L-Onor Carmelo Abela informa lill-Kumitat li nhar l-Erbgħa, 8 ta' Mejju 2013, il-Parlament ma kienx se jiltaqa', anke fuq talba tan-naħa tal-Oppożizzjoni.

L-Onor Simon Busuttil ikkonferma li kienet saret din it-talba minħabba proċedura elettorali interna fil-Partit Nazzjonalista li kienet se tkun għaddejja f'dik l-istess ġurnata biex jinħatar kap tal-partit.

L-Onor Simon Busuttil u l-Onor David Agius, f'isem l-Oppożizzjoni, ipproponew li l-Abbozz ta' Liġi li jemenda l-Kodiċi Ċivili – Abbozz Nru 5 – kellu jibda jiġi kkonsidrat mill-Kamra wara li jintemm id-dibattitu fuq il-Mozzjoni dwar l-Indirizz b'Risposta għad-Diskors tal-President ta' Malta.

L-Onor Busuttil qal li din it-talba saret għaliex peress li l-Partit Nazzjonalista kien għaddej minn żmien ta' transizzjon il-materja trattata fl-Abbozz Nru 5 kienet għadha ma ġietx diskussa fil-grupp parlamentari.

Il-Ministru Louis Grech informa lill-kumitat li kien lest jilqa' din it-talba imma li qabel jagħmel hekk xtaq jikkonsulta ruħu dwar jekk kienx hemm xi urġenza biex dan l-Abbozz jgħaddi mill-Parlament.

L-Onor Carmelo Abela kellu jikkomunika tali deċiżjoni iktar 'il quddiem.

L-Onor Carmelo Abela informa lill-Kumitat li minkejja li l-Ordnijiet Permanenti jistabbilixxu limitu ta' żmien li fih trid tgħaddi l-Mozzjoni dwar l-Indirizz b'Risposta għad-Diskors tal-President ta' Malta, bi ftehim tal-Kamra dan iż-żmien seta' jitwal, kif kien ġara fil-11-il Leġiżlatura meta d-diskussjoni dwar din il-mozzjoni kienet ħadet sitt seduti.

L-Onor David Agius qal li ma kienx hemm ħsieb li d-diskussjoni tieħu aktar minn sitt seduti iżda aktar tard kien se jagħti risposta dwar il-ħin ta' diskussjoni meħtieġ għall-kelliema ta' l-Oppożizzjoni.

Dwar l-istess mozzjoni l-iSpeaker ġibed l-attenzjoni tal-Kumitat li filwaqt li bl-ebda mod ma kien se jillimita qualsiasi kritika fuq il-kontenut tad-diskors tal-President, is-Sedja hija marbuta bl-Ordni Permanenti 59 li ma taċċettax kummenti li b'xi mod jistgħu juru nuqqas ta' rispett lejn il-persuna tal-President ta' Malta.

L-Onor Simon Busuttil qal li filwaqt l-Oppożizzjoni se timpenja ruħha li ma tikkritikax lill-persuna tal-President, peress li din hija diġa materja ta' kontroversja pubblika, ma kienx il-każ li wieħed jillimita minn issa lill-Oppożizzjoni jew lil kwalunkwe naħa tal-Kamra.

L-Onor Busuttil qal ukoll li jrid jara li l-Ordni Permanenti relattiva ma tiġix interpretata b'mod li xxekkel id-dritt tal-libertà tal-espressjoni, liema dritt huwa sanċit mill-Kostituzzjoni.

Il-Ministru Louis Grech qal li min-naħa tal-Gvern kienu se jikkonformaw mal-Ordni Permanenti msemmija.

L-iSpeaker aċċerta lill-Kumitat li s-Sedja filwaqt li dejjem tassigura li fil-Parlament kull espressjoni ssir b'mod liberu, dan irid isir fl-osservanza tal-Ordnijiet Permanenti tal-Kamra.

XOGĦOL IEĦOR

Il-Kumitat qabel li ż-żjara tal-Membri Parlamentari lill-esibizzjoni ta' Mattia Preti li kellha ssir nhar l-Erbgħa, 8 ta' Mejju 2012 tiġi posposta għal jum ieħor ladarba l-Parlament ma kienx se jiltaqa' f'dik id-data.

L-iSpeaker talab il-kummenti tal-membri dwar il-proposta ta' mozzjoni li kienet ġiet ppreparata mill-Uffiċċju tal-Iskrivan tal-Kamra sabiex fl-Ordnijiet Permanenti jidħlu numru ta' emendi konsegwenzjali għall-provvedimenti li ddaħħlu f'dawn l-Ordnijiet mill-1995 'l hawn li bis-saħħa tagħhom ġew imwaqqfa għadd ta' Kumitati Permanenti.

L-Onor Carmelo Abela qal li filwaqt li m'għandux oġġezzjoni dwar l-emendi proposti, xtaq li jingħata aktar żmien fid-dawl ta' emendi oħra għall-Ordinijiet Permanenti li għad iridu jiġu diskussi fil-grupp parlamentari tal-Gvern.

L-Onor David Agius informa lill-kumitat li min-naħa tal-Oppożizzjoni ma kien hemm l-ebda oġġezzjoni għall-emendi proposti, filwaqt li emendi oħra li jistgħu jiġu miżjuda mill-Gvern kellhom jiġu kkonsidrati hekk kif jgħaddu għand l-Oppożizzjoni.

L-iSpeaker informa lill-Kumitat li kien hemm bżonn li tinstab data għad-diskussjoni mill-istess Kumitat dwar l-Ombudsplan għas-sena 2013.

Fuq talba tal-Onor David Agius, il-Kumitat qabel li din id-deċiżjoni tiġi posposta għal ġimgħa oħra.

L-iSpeaker informa lill-Kumitat li għat-tieni sena konsekuttiva l-kommemorazzjoni tas-Sette Giugno kellha ssir lejlet is-7 ta' Ġunju 2013, skond ftehim milħuq fil-Kumitat dwar ix-Xogħol tal-Kamra tat-2 ta' Mejju 2012, u għaldaqstant kien hemm bżonn jintlaħaq qbil dwar il-ħin li fih kellha tibda din il-kommemorazzjoni.

Wara li baqa' ma ntlaħaqx ftehim, Mr Speaker talab lill-Onor Carmelo Abela u lill-Onor David Agius biex jerġgħu jikkonsultaw ruħhom man-naħat rispettivi tagħhom.

L-iSpeaker qara l-korrispondenza li kienet għaddiet bejnu u l-Prim Ministru dwar il-bini l-ġdid tal-Parlament u kkwota mill-intervent li kien għamel il-Prim Ministru fis-seduta parlamentari tad-29 ta' April 2013 fejn intqal li l-iSpeaker kellu jmexxi proċess ta' konsultazzjoni sħiħa dwar din il-binja.

Il-Kumitat qabel li jerġa' jiltaqa' nhar it-Tlieta, 14 ta' Mejju 2013, fit-3.30pm sabiex il-Membri ssirilhom preżentazzjoni dwar dan il-proġett.

Fl-aħħar tal-laqgħa l-iSpeaker għadda abbozz ta' ktejjeb li l-Uffiċċju tiegħu kien beħsiebu jqassam lill-Membri Parlamentari bl-iskop li jservi ta' informazzjoni dwar, fost affarijiet oħra, l-għamla tal-Parlament, il-kompożizzjoni tal-Kumitati tal-Kamra u tad-Delegazzjonijiet Parlamentari, kif ukoll dwar il-benefiċċji li huma ntitolati għalihom il-Membri u l-ex Membri tal-Parlament.`

Fis-7.45 p.m. il-Kumitat aġġorna għal nhar it-Tlieta, 14 ta' Mejju 2013 fit-3.30pm.

SKRIVAN TAL-KAMRA

ANĠLU FARRUGIA

Proceedings, agenda, minutes and transcripts of the parliamentary committees docx


KUMITATI TAL-KAMRA TAD-DEPUTATI

KUMITAT PERMANENTI DWAR IX-XOGĦOL TAL-KAMRA

AVVIŻ

Laqgħa Nru. 2

It-Tlieta, 14 ta' Mejju 2013 fl-4.00p.m.

L-iSpeaker, President tal-Kumitat Permanenti dwar ix-Xogħol tal-Kamra, javża li l-Kumitat se jiltaqa' nhar it-Tlieta, 14 ta' Mejju 2013 fl-4.00p.m. fil-Kamra tal-Kumitati fil-Palazz il-Belt, b'din l-aġenda:

Preżentazzjoni dwar il-bini ġdid tal-parlament

Diskussjoni dwar l-użu tal-binja

Affarijiet oħra

9 ta' Mejju 2013 SKRIVAN TAL-KAMRA


Laqgħa Nru 2

It-Tlieta, 14 ta' Mejju 2013

Stampat fl-Uffiċċju tal-Iskrivan

Prezz €2.50

Laqgħa Nru 2

It-Tlieta, 14 ta' Mejju 2013

Il-Kumitat iltaqa' fil-Palazz, il-Belt Valletta, fl-4.10 p.m.

MR SPEAKER (Onor. Anġlu Farrugia): Nagħti merħba lil kulħadd għal din it-tieni laqgħa tal-Kumitat Permanenti dwar ix-Xogħol tal-Kamra.

Hawn talba biex membri tal-media jidħlu fil-Kamra biex jieħdu xi filmati għal ftit ħin.

Il-permess ingħata.

MR SPEAKER: Hawn xi korrezzjonijiet għall-Minuti?

L-Onor.

CARMELO ABELA: Korrezzjoni żgħira, Mr Speaker.

Fil-bidu fejn hemm il-permess lill-media, naħseb li għandna nindikaw li l-permess ingħata lill-media kollha, mhux lil xi ħadd partikolari.

Mela fil-Minuti tal-Laqgħa Nru 1 li saret fis-6 ta' Mejju, 2013, fil-paragrafu taħt it-titlu "Permess lill-Media", minflok il-kliem "mingħand Media.Link Communications" għandhom jidħlu l-kliem "mill-media" Hawn xi korrezzjonijiet oħra?

Jidher li m'hawnx iktar korrezzjonijiet.

Mela l-Minuti kif emendati, huma kkonfermati.

Il-Minuti tal-Laqgħa Nru. 1 li saret fis-6 ta' Mejju, 2013, kif emendati, ġew ikkonfermati.

MR SPEAKER: Id-Deputat Prim Ministru u Ministru għall-Affarijiet Ewropej u Twettiq tal-Manifest Elettorali.

LOUIS GRECH (Deputat Prim Ministru u Ministru għall-Affarijiet Ewropej u Twettiq tal-Manifest Elettorali): Kien hemm matters arising.

MR SPEAKER: Hekk hu, kien hemm matters oħra arising.

LOUIS GRECH: Mr Speaker, kien hemm talba dwar jekk nistgħux min-naħa tal-Oppożizzjoni nibdlu l-ħinijiet biex nagħmluhom kwarta qabel u fil-fatt din it-talba ġiet milqugħa.

LOUIS GRECH: Kien hemm referenza wkoll għas-seduti fuq id-diskors tal-President u ġie maqbul li jkun hemm erba' seduti b'kollox.

L-Onor.

DAVID AGIUS: Aħna ftehimna għal sitt seduti, imma jien qed nimpenja ruħi li nnaqqsuhom kemm nistgħu, anke sa erba' seduti.

Jiġifieri qed nagħmel l-aħjar li nista'.

MR SPEAKER: Qed neħodha li jgħodd dak li ftehemna dwaru l-bieraħ fil-plenarja.

DAVID AGIUS: Hekk hu.

Biex inkun daqsxejn flessibbli, ngħid li jekk nieħdu erba' seduti u biċċa, ma jkun ġara xejn.

CARMELO ABELA: Fil-fatt qbilna fuq dan fil-Kamra lbieraħ, jiġifieri sempliċement qed nifformalizzawha hawnhekk.

MR SPEAKER: Dwar is-seduti ftehimna lbieraħ filgħaxija li jkun hemm erba' seduti u parti mill-ħin beda fis-seduta tal-bieraħ.

Ngħaddu għat-tieni item li hija l-preżentazzjoni dwar il-bini l-ġdid tal-Parlament.

Nistieden lis-Sur Paris biex nibdew bil-preżentazzjoni.

Sur Paris, jekk jogħġbok, għidilna min se jgħinek fil-preżentazzjoni.

PREŻENTAZZJONI DWAR IL-PROĠETT TAL-BINI TAL-PARLAMENT IL-ĠDID

IL-PERIT CHRIS PARIS: Il-preżentazzjoni llum se jagħmilhielna Antonio Belvedere li huwa l-lead architect minn Renzo Piano building works, li hu partner ukoll ta' Renzo Piano.

Flimkien miegħu jiena ġibt għad-dispożizzjoni tagħkom elementi oħrajn li hemm fit-team biex jekk ikun hemm xi domandi li intom tridu tagħmlu, ikunu jistgħu jirrispondu adegwatament.

Nixtieq ukoll nippreżenta lill-Kumitat dawn id-dokumenti:-

Dok 1 - Pjanti tal-proġett tal-bini tal-Parlament il-ġdid;

Dok 2 - Tabella li tagħti tagħrif dwar l-area u n-numru ta' work stations / seating capacity tad-diversi partijiet tal-binja; u

Dok 3 - Tabella li tagħti tagħrif dwar l-għadd ta' impjegati tal-Parlament;

Qabel ma ssir il-preżentazzjoni, nixtieq nagħmel premessa lill-membri ta' dan il-Kumitat.

Għandna nagħmlu domandi fuq il-preżentazzjoni.

Ma naħsibx li jkun għaqli li xi ħadd joqgħod joħroġ bis-soluzzjonijiet u mhux soluzzjonijiet, għax inkella nippreġudikaw id-diskussjoni.

Sempliċement issir il-preżentazzjoni.

Kif ftehemna fl-aħħar seduta, min għandu diffikultà fuq il-preżentazzjoni, fuq xi pjanti jew fuq xi ħaġa oħra, għandu jagħmel id-domandi meħtieġa, imma mhux noqogħdu ngħidu dik suppost saret "hekk" jew dik aħjar kieku saret "hekk2, inkella nippreġudikaw id-diskussjoni.

Dan jgħodd għalija wkoll.

Is-soluzzjonijiet għadu kmieni wisq għalihom, u qabel irridu nagħmlu diskussjoni wiesgħa biex inkunu qed nagħmlu l-affarijiet ċari.

Hemm xi kummenti fuq dan?

L-Onor.

DAVID AGIUS: Aħna qed naqblu li wara din ikollna sessjonijiet oħrajn fejn inkunu nistgħu nitkellmu mal-pubbliku u man-nies inġenerali, hux hekk?

MR SPEAKER: Illum se ssir il-preżentazzjoni kif iddeċidejna fl-aħħar seduta.

Dan il-Kumitat mar on site il-ġimgħa l-oħra biex inkunu qegħdin nifhmu fuq xiex qegħdin nitkellmu u l-ispazju li qed nitkellmu dwaru u mbagħad isiru d-domandi fuq il-preżentazzjoni.

IL-PERIT CHRIS PARIS: Tajnikom dokument hawnhekk u miegħu għandkom schedule of spaces ta' kull livell.

MR SPEAKER: Għad-domanda tal-Onor.

Louis Grech tista' tikkonferma li hemm erba' committee rooms?

IL-PERIT CHRIS PARIS: Committee rooms għandna erbgħa.

Għandna waħda at minus 1 level, għandna tnejn at third floor level li jistgħu jsiru waħda, imbagħad hemm il-boardroom tal-ispeaker, li hija aċċessibbli minn barra wkoll u li tkun tista' sservi bħala commitee room żgħira.

IL-PERIT CHRIS PARIS: Hekk hu.

DEBORAH SCHEMBRI: Oriġinarjament kemm kien hemm committee rooms?

Inbidel in-numru ta' kmamar tal-kumitati?

IL-PERIT CHRIS PARIS: Le, mill-brief qatt ma nbidel in-numru ta'committee rooms, jiġifieri meta sar il-brief minn dejjem kien dak in-numru.

MR SPEAKER: Għall-konvenjenza ta' min daħal issa - qed nirriferi għall-Onor.

Deborah Schembri, għall-Onor.

George Pullicino u għall-Ministru Mizzi – rrid ngħid li bħalissa qed issir il-preżentazzjoni, imbagħad isiru domandi fuq il-preżentazzjoni mingħajr ma noħorġu b'kummenti jew soluzzjonijiet, għax inkella nikkondizzjonaw id-diskussjoni wiesgħa li għandna nagħmlu.

L-Onor.

CARMELO ABELA: Nixtieq nistaqsi lis-Sur Chris Paris: Inti għedt li fil-brief dejjem kien hemm erba' committee rooms.

Il-brief kien daqshekk dettaljat biex jidħol fin-numru ta' kmamar, jew l-affarijiet inbidlu during the course of time?

Il-brief sar through working sessions bejn il-Gvern, l-amministrazzjoni ta' qabel, u l-Perit Renzo Piano.

Dawn kienu pproponew il-concept designs tagħhom.

Aħna ħadna l-informazzjoni min-naħa tal-House of Representatives biex inkunu nafu x'inhuma l-manning levels li għandhom bħalissa, kemm iridu jżiduhom 'il quddiem u l-capacity building tagħhom kif riedet tiżdied.

Fil-fatt għandkom dokument li aħna ċċirkolajna, li juri li oriġinarjament in-numru ta' staff tal-House of Representatives kien ta' 36.

Bi qbil mal-House of Representatives staff huma kienu xtaqu li jżiduhom għal 57 u dawn kollha ġew inkorporati fil-pjanti attwali li għandna.

MR SPEAKER: L-Onor.

CARMELO ABELA: Jien għadni ma rajtx id-dokumenti li għaddejtulna.

Ma nafx jekk hemmx xi kopja tal-brief ukoll ma' dawn id-dokumenti li għaddejtulna.

Jew pjanti biss għandna hawnhekk?

IL-PERIT CHRIS PARIS: Fid-dokumenti li tajniekom hemm sett ta' large scale drawings fejn għandkom il-layout plans tal-Parlament attwali kif qed jinbena u għandkom booklet A3 size li għandu l-pjanti miegħu u għandu l-artistic renderings.

Imbagħad għandkom żewġ dokumenti, wieħed li jirrifletti l-brief li aħna ktibna meta kien hemm il-workshops li kienu qed isiru way back in 2009 dwar in-numru ta' nies li jaħdmu u x'inhuma l-work stations u l-functions u l-funzjonalitajiet tal-Parlament.

Imbagħad għandkom ukoll dokument ieħor li jiddeskrivi f'kull sular l-ispazju li hemm, allura dawn l-ispazji huma elenkati f'dan id-dokument.

MR SPEAKER: Grazzi.

L-Onor.

CHARLES BUHAGIAR: Sur Paris, jekk qed nifhem tajjeb, il-brief ġie worked up bejn il-Gvern u l-Perit Renzo Piano?

IL-PERIT CHRIS PARIS: Hekk hu.

CHARLES BUHAGIAR: U kien hemm xi input tal-ħaddiema t'hawnhekk?

IL-PERIT CHRIS PARIS: Kien hemm l-input tal-istaff tal-parlament u tal-iSpeaker ta' dak iż-żmien.

CHARLES BUHAGIAR: L-input tal-istaff t'hawnhekk x'kien?

IL-PERIT CHRIS PARIS: Huma kienu qegħdin jelenkaw il-funzjonijiet ta' dan il-Parlament u kif jaħdem il-Parlament u kienu tawna informazzjoni dwar in-numru ta' membri tal-istaff, kemm għandhom editing staff, kemm għandhom tajpisti, ix-xogħol li jagħmlu huma … Kellna wkoll diskussjonijiet mal-iSpeaker ta' dak iż-żmien, l-Onor.

Louis Galea, fejn hu kien ta wkoll indikazzjonijiet dwar dak li jifhem hu bħala Parlament.

Wara li kienu jsiru workshops, imbagħad min-naħa tal-Perit Renzo Piano kienu jgħaqqdu flimkien il-biċċiet tal-jigsaw puzzle, biex issir preżentazzjoni lill-amministrazzjoni u dawk l-arranġamenti kienu jiġu maqbula.

CHARLES BUHAGIAR: Jiġifieri kien hemm xi korrispondenza għaddejja?

Kien hemm xi dokument miktub fl-aħħar?

IL-PERIT CHRIS PARIS: Id-dokument miktub huwa d-dokument li qed nagħtik jien.

Jiġifieri meta sar il-concept design u d-design development kienu kollha jiġu maqbula mal-amministrazzjoni.

Kienet issir preżentazzjoni min-naħa ta' RPBW, Renzo Piano Building Workshop, u l-ministru konċernat kif ukoll il-Prim Ministru kienu jiġu briefed x'sar u x'ma sarx u kien jiġi maqbul dwar kif għandu jkompli.

LOUIS GRECH: F'dan il-kumitat l-ewwel darba li sar dan it-tip ta' brief?

IL-PERIT CHRIS PARIS: Le, il-workshop sar iktar minn darba.

LOUIS GRECH: Le, f'dan il-Kumitat.

IL-PERIT CHRIS PARIS: Le, ma jidhirlix li jien qatt ġejt f'dan il-Kumitat.

Ma kellix din l-esperjenza qabel.

CHARLES BUHAGIAR: Biex inżid ma' dak li qed jgħid il-Ministru Grech, l-Oppożizzjoni ta' dakinhar ma kellha ebda input f'dan il-brief safejn taf int?

IL-PERIT CHRIS PARIS: Qed iġġibni fid-diffikultà.

Inti trid tiftakar ukoll li qabel ma beda jsir il-proġett kellna exhibition li damet xahar fil-Mużew tal-Arkeoloġija.

L-iskop ta' dik il-public exhibition ovvjament kien li jkun hemm a public consultation process għal meta ġejna biex nagħmlu l-permessi.

F'dan l-istat kellna wkoll sessjonijiet li kienu magħmula apposta għall-istakeholders – inklużi l-membri parlamentari - u niftakar li dak iż-żmien il-Perit Renzo Piano kien għamel preżentazzjoni lill-membri parlamentari kollha miż-żewġ naħat tal-Kamra.

MR SPEAKER: Naħseb ikun aħjar jekk inħalluh jispiċċa l-presentation.

CHARLES BUHAGIAR: Ħalli nagħmel l-aħħar domanda lill-Perit Paris jekk ma jimpurtax.

Jiġifieri inti qed tgħid li l-Oppożizzjoni ta' dakinhar kienet ġiet ikkonsultata fuq dan il-proġett?

IL-PERIT CHRIS PARIS: Jien qed ngħid li kien hem dan il-consultation process li aħna ġejna obbligati mill-MEPA biex nagħmlu.

Ovvjament il-Perit Renzo Piano kien beda mill-membri parlamentari.

MR SPEAKER: Grazzi.

IL-PERIT CHRIS PARIS: Ovvjament l-ispazju hu dak li hu, allura meta ġew biex jagħmlu d-disinn riedu jagħmluh flessibbli kemm jista' jkun.

Jiġifieri għall-press conferences tista' tintuża l-boardroom tal-prim ministru jew inkella dik tal-kap tal-oppożizzjoni, għax dawn il-kmamar fil-configuration tagħhom jistgħu jikbru u jiċkienu.

LOUIS GRECH: Bejn wieħed u ieħor l-istess flessibbiltà li għandek bħal meta se tuża l-boardroom tal-iSpeaker bħala committee room.

IL-PERIT CHRIS PARIS: More or less yes, għax jekk il-boardroom ikun qed jużaha l-ispeaker ma tistax tintuża għal kumitat.

L-Onor.

L-Onor.

GEORGE PULLICINO: Nista' nistaqsi lis-Sur Paris: F'liema livell ta' persentaġġ wasal it-tendering?

Fiex wasal il-procurement bħala persentaġġ?

U fiex waslet l-istallazzjoni bħala persentaġġ?

IL-PERIT CHRIS PARIS: Il-procurement huwa kollu lest, ħlief għal xi items żgħar, persentaġġ żgħir ħafna mill-ammont tal-proġett.

Nistgħu ngħidu li l-procurement huwa kollu mixtri.

GEORGE PULLICINO: U f'dak li huwa istallazzjoni?

IL-PERIT CHRIS PARIS: Fir-rigward ta' mechanical & electrical installations,qegħdin primarjament viċin is-second fix.

Issa first fix hija l-containment, second fix hija l-wiring u t-third fix hija l-istallazzjoni tal-plugs u tad-dwal.

Aħna lestejna s-second fix kollu, sar il-partitioning kollu u issa se nibdew fuq ir-raised flooring.

Once li jkollna r-raised flooring fil-post, li se jibda l-ġimgħa d-dieħla, inkunu nistgħu nkomplu bil-partitioning.

GEORGE PULLICINO: Ġaladarba qed tgħid li ħafna mill-partitioning huwa lest, qed nifhem ukoll li kieku kellhom jiġu mposti tibdiliet fuq dan illi diġà tlesta, ikun hemm problemi biex wieħed jiddevja minn istallazzjonijiet li diġà saru, pereżempju, f'dak li għandu x'jaqsam ma' airconditioning u stallazzjoni ta' mechanical & electrical engineering?

IL-PERIT CHRIS PARIS: Peress li l-istallazzjoni tal-mechanical & electrical engineering qiegħda fis-second fix, il-bini huwa dak li hu kompost.

Jiġifieri l-air-conditioning, pereżempju, qiegħed f'postu u qiegħed ippreżentat fl-ispazju li qegħdin ngħidu.

Jekk wieħed se jagħmel alterazzjoni tal-bini, dan irid jiġi modifikat ukoll.

GEORGE PULLICINO: Għalhekk tlaqt biex nistaqsik f'liema livell u x'inhu l-persentaġġ ta' dak li mhux biss huwa committed, imma huwa istallat, għax ovvjament wieħed jista' dejjem jagħmel it-tibdiliet, imma dejjem għandu prezz għal meta jagħmel it-tibdiliet.

Imbagħad jekk jagħmilhom kmieni l-prezz ikun baxx, filwaqt li jekk jagħmilhom fi stadju avvanzat il-prezz ikun għoli ħafna, dejjem jekk ikun jista' jsir fi stadju avvanzat.

Xtaqt nagħmel mistoqsija oħra, u jekk tippermettili nispiċċa bil-lingwa Ingliża biex is-sinjur ikun jista' jifhimna.

LOUIS GRECH: Naħseb li t-tema kollha kienet li intom kontu kostretti mil-limitazzjoni li kellkom, għalhekk qed tużaw il-flessibilità iktar milli normalment tużaw, hux hekk?

IL-PERIT CHRIS PARIS: Hekk hu.

LOUIS GRECH: Għax huwa kostrett mil-limitazzjonijiet u mis-site per se.

IL-PERIT CHRIS PARIS: Għax il-prinċipju hu li l-bini m'huwiex b'xejn, jiġifieri l-ispazju jrid ikun sfruttat kemm jista' jkun.

Il-limitazzjonijiet huma dawk li huma, kif spjega tajjeb l-Arkitett Belvedere.

Allura l-pjan kien li l-bini jkun flessibbli kemm jista' jkun.

L-unika ħaġa li kien baqa' hija li f'dik li hija t-train station l-antika kien jibqa' works in progress, fis-sens li għal any extensions jew additions jiġi sfruttat il-livell ta' hemmhekk.

F'dawk iż-żmenijiet kien intqal ukoll – u din kien qalha l-iSpeaker Michael Frendo - li jekk għada pitgħada jkun hemm bżonn ta' iktar spazju, allura wieħed jikkonsidra l-ispazju ta' Palazzo Ferreria.

LOUIS GRECH: Nieħu spunt ukoll milli staqsiek l-Onor.

Pullicino, dwar f'liema stadju qegħdin u l-ispiża involuta kieku jkun hemm tibdil.

Jiġifieri tista' tagħmel tibdil, pero' at a cost.

Naħseb li ma tantx hemm skop li jsir tibdil għax il-programm huwa avvanzat.

IL-PERIT CHRIS PARIS: Dak li qed tgħid huwa minnu.

Is-suċċess ta' kull proġett hu li wieħed jagħmel il-modifiki fiż-żmien fejn ikunu jistgħu jsiru l-modifika tal-binja.

Hawnhekk issa qegħdin fi stadju fejn biex isiru l-modifiki jiġu expensive ħafna u l-ispejjeż spiral peress li t-tenders kollha ħarġu u allura jkun hemm ħafna claims mill-kuntratturi.

Għax il-kuntratturi dik li jkunu qegħdin jistennew, li l-proġett ma jitkompliex ħalli huma jkunu jistgħu jiggwadanjaw.

MR SPEAKER: L-Onor.

MR SPEAKER: L-Onor.

MR SPEAKER: L-Onor.

IL-PERIT CHRIS PARIS: Dwar il-parking tal-parlament oriġinarjament kien hemm ħsieb, m'hemmx dubju, li l-parlament isir basement level u jsir xi forma ta' parking taħtu, imma bl-arkeoloġija li għandu dan is-sit ma kienx possibbli.

Allura d-deċiżjoni li ttieħdet kienet li l-parking space li hemm quddiem is-Central Bank jiġi dedikat għall-membri parlamentari.

Id-distanza bejn il-parking u l-binja hija pjuttost qasira, hija kontrollabbli wkoll minħabba s-sigurtà u allura m'hemmx problemi.

Tant hu hekk li l-GHRC ġie mitlub biex jagħmel car park fil-Floriana football ground to offset dawk l-ispazji li se jintilfu minn hemmhekk.

LOUIS GRECH: Għal liema numru ta' parliamentary staff qed nikkejterjaw?

Qed taħsbu li l-istaff tal-Parlament se jkun madwar 60?

IL-PERIT CHRIS PARIS: It-total ta' staff huwa ta' 57.

LOUIS GRECH: Hemmhekk hemm fejn joqogħdu 57?

Id-direzzjoni li kelli jien kienet biex nagħmel spazju għall-parking għall-membri parlamentari u mhux għall-istaff.

MR SPEAKER: Perit ma naħsibx li fhimt id-domanda.

LOUIS GRECH: Fejn se joqogħdu l-istaff jekk se jkun hemm madwar 60 jew 57?

IL-PERIT CHRIS PARIS: Għall-parking qed tirreferi?

MR SPEAKER: Le, mhux dwar parking.

L-istaff jidhirli li huwa catered for.

Fil-fatt dak l-ammont ta' staff li hemm catered for fil-pjanti huwa għall-capacity building li kien mixtieq min-naħa tal-House of Representatives.

Oriġinarjament meta kien sar l-exercise l-istaff kien ta' 36; illum ma nafx jekk inbidilx.

Bil-capacity building li kien hemm kien maħsub li l-istaff tal-Parlament, anke minħabba żieda fil-kumitati, kellu jitla' għal 57.

MR SPEAKER: Preżentement l-istaff hawnhekk jammonta għal 40.

L-Onor.

CARMELO ABELA: Jiġifieri fil-bidu l-pjan l-planners kienu qed jikkonċentraw u jaħsbu to cater for 36 members of staff?

IL-PERIT CHRIS PARIS: Meta sar dan l-exercise l-istaff kien ta' 36, imma l-House of Representatives ma kenux jillimitaw ruħhom għall-istaff li għandhom għall-Parlament attwali, imma ħasbu u fil-fatt għamlu l-exercise tagħhom biex jaraw kif jagħmlu capacity building for future requirements.

Il-pjanijiet li għandna hawnhekk, il-layouts li rajna llum, jikkejterjaw għal 57.

CARMELO ABELA: Biex nifhem aħjar, from day one il-planners ħasbu li jakkomodaw madwar 57 staff tal-Parlament li Jkollhom spazju fejn jaħdmu.

IL-PERIT CHRIS PARIS: Hekk hu, nikkonferma.

CARMELO ABELA: Jiġifieri inkluż isfel fejn hemm il-committee room.

IL-PERIT CHRIS PARIS: Fejn isir l-editing, it-typing eċċ.

CARMELO ABELA: Hemmhekk kien hemm post fejn iżommu d-dokumenti, hux hekk?

Jiġifieri taħt St. James Cavalier kien earmarked għal hekk ukoll.

MR SPEAKER: Ħalli nippreċiżaw ftit dwar l-uffiċċji għall-istaff, peress li hawn ukoll il-press preżenti.

Meta jien ħadt il-handover sibt li l-istaff beda jiġi kkonsultat wara li kienu diġà saru l-pjanti, biex inkunu ċari.

Jiġifieri l-pjanti ma sarux wara li l-konsultazzjonijiet.

Ġejna kkonsultati meta kien hemm il-pjanti lesti, però kif qed jgħid is-Sur Paris, dwar il-complement konna qed nitkellmu fuq ħafna aktar u allura l-pjanti ġew emendati.

Dak sar fl-istadju meta ġie kkonsultat il-Parlament.

L-istess ġara dwar ir-rikjesta għal spażju għaċ-chairpersons.

L-Onor.

DEBORAH SCHEMBRI: Kont qed tgħid li minn staff ta' 36, fil-futur dawn jistgħu jitilgħu għal 57, allura ħsibna għal 57.

Xi ħadd f'xi ħin ħaseb li anke n-numru ta' ministri, tas-segretarji parlamentari jew tal-kumitati jista' jinbidel?

At a point in time ħsibna fin-nies li jaħdmu hawn ġew u ħsibna xi naqra fil-futur.

Li jista' jkollok Kabinett ikbar fin-numru, xi ħadd ħasibha?

IL-PERIT CHRIS PARIS: Id-direzzjoni li kellna dak iż-żmien kienet li l-maximum li kellna naħsbu għalih kien ta' 16.

Meta dak iż-żmien saret l-evalwazzjoni, qalu li 16 is enough.

Dak kien l-ispazju li kellna.

LOUIS GRECH: Jiġifieri l-ispazju kien li ddetermina n-numru.

IL-PERIT CHRIS PARIS: Iva, kif spjega tant tajjeb l-Arkitett Belvedere.

MR SPEAKER: L-Onor.

DAVID AGIUS: Għandkom x'taqsmu mal-finanzjament ta' dan il-proġett?

IL-PERIT CHRIS PARIS: Le, dwar il-finanzjament, bħalma taf, kien sar agreement mal-Malita, liema Malita se toħroġ il-fondi kollha ta' €80 miljun fuq dan il-proġett.

DAVID AGIUS: Relatat mal-proġett tal-parlament?

IL-PERIT CHRIS PARIS: Iva, hemm kuntratt notarili bejn il-Gvern u l-GHRC, il-Grand Harbour Regeneration Corporation għal dan il-proġett.

DAVID AGIUS: U bejn wieħed u ieħor dan il-kuntratt x'jgħid?

IL-PERIT CHRIS PARIS: Il-kuntratt jagħti deskrizzjoni tal-proġett attwali.

DAVID AGIUS: Jiġifieri jekk kemm-il darba jkun se jsir anke tibdil, qed nifhem li jrid jinbidel ukoll dak il-kuntratt?

IL-PERIT CHRIS PARIS: Ma nistax nirrispondik jien għax m'iniex avukat.

DAVID AGIUS: Dak il-kuntratt huwa available jew pubbliku?

MR SPEAKER: Onor. Agius, nistgħu nottjenuh, imma llum ma kienx il-mument opportun li nagħmlu dan.

DAVID AGIUS: Jimporta jekk dan il-kumitat ikollu kopja ta' dan il-kuntratt?

MR SPEAKER: Mhux problema, nistgħu nitolbu li ningħataw kopja.

L-Onor.

GEORGE PULLICINO: Biex nifhem sew, qed nifhmu li hawn spazju, Sur Paris, għal uffiċini ta' 16-il ministru u segretarju parlamentari.

Jidher li l-lobby ta' dik li nsibuha bħala l-kamra tad-deputati tal-Gvern hija ħafna ikbar minn dak li hemm illum, kif ukoll il-lobby tal-membri tal-Oppożizzjoni huwa ħafna ikbar minn dak li hemm illum.

IL-PERIT CHRIS PARIS: Iva, nikkonferma.

GEORGE PULLICINO: Qed nifhem ukoll li bażikament kontu ngħatajtu brief li jkun hemm Kabinett ta' mhux iktar minn 16-il ministru u segretarju parlamentari.

Kieku llum dan il-Parlament jittrasferixxi ruħu, qed nifhem ukoll li l-complement li għandu dan il-Parlament ta' staff huwa preżentement ta' 40 persuna filwaqt li hawnhekk hawn spazju maħsub għall-complement eventwali ta' 57 persuna.

IL-PERIT CHRIS PARIS: Hekk hu.

GEORGE PULLICINO: Jiġifieri kieku l-Parlament kellu jiċċaqlaq illum, ikun għad hemm spazju vojt li ma jkunx okkupat mill-istaff tal-Parlament.

IL-PERIT CHRIS PARIS: L-aritmetika hekk tgħid.

GEORGE PULLICINO: Hemm spazju għal 60 u llum għandek 40 persuna, jiġifieri jifdal spazju għal 20 persuna.

IL-PERIT CHRIS PARIS: Hekk hu, għal 17.

GEORGE PULLICINO: Jista' wieħed ikun flessibbli f'dak l-ispazju u jużah biex jottjeni aktar spazju għall-ministri jew segretarji parlamentari?

IS-SUR CHRIS PARIS: Jiddependi kemm spazju.

L-ispazju għal 17 more or less ifisser żewġt ikmamar jew tlett ikmamar, li żgur m'huwiex in-numru ta' kmamar li inti għandek f'rasek li jiżdiedu.

GEORGE PULLICINO: Ridt inqajjem punt u nittama li kulħadd jifhem li ġaladarba dan il-Parlament jersaq fil-binja li għalih kien intenzjonat li jkun, jiġifieri din il-binja li qed nitkellmu fuqha, inkunu qegħdin nilliberaw bażikament l-ispazju kollu tal-Palazz tal-Granmastru, jiġifieri spazju maestuż li jrid jiġi restawrat u spazju li kien intenzjonat biex iservi ta' vetrina għall-kultura u l-identità ta' dan il-pajjiż.

Jien xtaqt li jsiru domandi fuq il-preżentazzjoni u mhux kummenti.

Hemm iktar domandi?

L-Onor.

DAVID AGIUS: Intqal li l-Uffiċċju tal-Prim Ministru u l-uffiċċju tal-Kap tal-Oppożizzjoni, huma kbar mhux ħażin u magħhom hemm ukoll boardroom kbira.

IL-PERIT CHRIS PARIS: Hekk hu.

DAVID AGIUS: Fil-prattika tista' dik il-boardroom issir kamra u mhux tibqa' boardroom jew kamra ta' kumitat?

IL-PERIT CHRIS PARIS: Dak l-ispazju li nħoloq hu intenzjonat, kif qal tajjeb il-Clerk of the House, biex ikollna flessibilità għal meta jkun hemm konferenza stampa tal-Gvern jew tal-Oppożizzjoni ħalli l-Clerk ma jkollux problemi biex joqgħod joħloq l-ispazji fejn isiru.

Għalhekk inħolqot dik il-boardroom.

Il-boardroom m'hijiex intenzjonata biex joqogħdu fiha l-Prim Ministru jew inkella l-Kap tal-Oppożizzjoni, imma biex isiru fiha laqgħat varji skont il-bżonn.

Jekk tridu tistgħu taraw dawn l-ispazji, l-artistic impressions tagħhom u anke l-layout.

LOUIS GRECH: Naħseb li l-messaġġ tagħkom kien li l-ispazju, li huwa kostrett, ma tistax tikkrea iktar minn hekk fih.

Nassumi li l-unika soluzzjoni biex iżżid, per eżempju, l-uffiċini tal-ministri, tas-segretarji parlamentari jew tad-deputati hi li trid traqqa' daqsxejn il-pannu bil-qargħ' aħmar, jiġifieri trid tieħu minn affarijiet oħra.

IL-PERIT CHRIS PARIS: M'hemmx dubju, għax l-ispazju huwa dak li hu, jiġifieri wieħed ma jistax joqgħod jiġbed il-ħitan.

Jekk inti trid tindirizza ċerti problemi, trid bilfors tagħmel modifiki u tutilizza l-ispazji ad hoc għal dak li għandek bżonn.

MR SPEAKER: L-Onor.

GEORGE PULLICINO: Anke jekk ma jkollniex risposta llum, imma nixtieq ningħata din ir-risposta anke f'seduti eventwali.

Qed nifhem sew li kulmin investa fil-Malita kien jaf preċiżament dak li qed jinvesti u x'inhu l-iskop tal-binja?

Hawn nixtieq norbot mal-mistoqsija li għamel l-Onor.

Kieku kellna nbiddlu l-iskop jew skopijiet tal-binja, irid isir tibdil fil-kuntratt oriġinali li għalih eventwalment in-nies investew?

Napprezza li jkolli tweġiba għal din il-mistoqsija.

MR SPEAKER: Onor. George Pullicino, se nerġa' nirrepeti peress li inti ma kontx preżenti mill-bidu.

Din il-laqgħa tal-House Business Committee kienet intenzjonata – u hekk ġara – biex issir il-preżentazzjoni dwar il-bini l-ġdid tal-Parlament u d-domandi jsiru biss fuq il-preżentazzjoni.

Diskussjoni oħra ovvjament se tkun parti mill-aġenda iktar wiesgħa li mbagħad nimxu għaliha, id-diskussjoni dwar l-użu u forsi anke s-soluzzjonijiet, kummenti, eċċ. Allura d-domanda li għadek kif għamilt m'hijiex, b'kull rispett, qiegħda f'postha għall-aġenda tal-lum.

Hawn iktar kummenti?

Il-Ministru għat-Trasport u l-Infrastruttura.

JOE MIZZI (Ministru għat-Trasport u l-Infrastruttura): Peress li s-Sur Paris ta l-impressjoni li l-Oppożizzjoni ġiet ikkonsultata, naċċertak mija fil-mija li huwa żbaljat.

L-Oppożizzjoni ma kenitx ġiet ikkonsultata u għalhekk qed nagħmel din il-kjarifika.

Dak iż-żmien jiena kont responsabbli u nista' ngħid li meta ġiet quddiemna kien kollox lest, bil-pjanti approvati b'kollox u allura ma stajniex nieħdu sehem f'xi ħaġa deċiża.

Però l-impressjoni li kien hemm dejjem kienet– apparti diversi affarijiet – li kull membru parlamentari se jkollu uffiċċju tiegħu u din baqgħet sejra sal-aħħar.

Ridt nagħmel dan il-punt għaliex dak iż-żmien jien kont il-whip responsabbli.

Xi ħaġa oħra li nixtieq nikkjarifika hi li jien bħala Ministru responsabbli tlabt il-brief u ġejt informat li brief qatt ma ngħatat, ma kienx hemm brief.

L-aħħar dokumenti li ngħatajt huma differenti u ma kienx hemm brief qabel.

Qed ngħid dan biex niċċarawha sewwa għax forsi setgħet ingħatat l-impressjoni li kien hemm brief.

Għalhekk qed ngħid li jiena bħala Ministru tlabt dan il-brief, imma qatt ma wasalli.

MR SPEAKER: Ma jidhirlix li ntqal li inti ngħatajt brief.

JOE MIZZI: Għax issemma li kien hemm brief.

U jiena bħala l-Ministru responsabbli mill-proġett qed nikkjarifika li brief ma kienx hemm u qed ngħid dan biex nikkjarifika l-affarijiet.

MR SPEAKER: Onor. Mizzi, għamilt il-punt tiegħek.

IL-PERIT CHRIS PARIS: Ħalli nikkjarifika.

Jien m'għedtx li l-Oppożizzjoni ġiet ikkonsultata.

Li għedt jien huwa li bħala parti mill-consultation process fil-proċess tal-MEPA aħna kellna nagħmlu exhibition, liema exhibition kienet saret fil-Mużew tal-Arkeoloġija, kellha ddum għaddejja xahar u fil-fatt ġiet estiża għal tliet xhur.

Dan kien il-proċess ta' konsultazzjoni, imma mhux il-konsultazzjoni li qed jitkellem fuqha l-Ministru Mizzi.

Il-konsultazzjoni li rreferejt għaliha hija jien hija l-consultation process tal-proċess tal-MEPA.

Il-periti jafu x'inhu dan il-proċess.

Il-Ministru qed jirreferi għal konsultazzjoni tipo fejn bniedem jitkellem mal-ieħor u kulħadd jagħti l-veduta tiegħu.

MR SPEAKER: Il-Ministru Joe Mizzi.

JOE MIZZI: Biex nikkjarifika.

Il-kwestjoni hi li inti qed issemmi konsultazzjoni – u naħseb li inti responsabbli wkoll mix-xogħol li jsir – … Forsi kont informat u kont qed tagħti l-impressjoni li kellu jsir uffiċċju għal kull membru parlamentari wkoll!.

IL-PERIT CHRIS PARIS: Nerġa' ngħid li ma kellniex brief.

Il-brief kien qiegħed jiġi drawn waqt il-workshops.

Jiġifieri kif qal tajjeb l-Arkitett Belvedere, huma raw l-ispazju li hemm u taw dak li hu possibbli li jsir f'dak l-ispazju.

Forsi wieħed hawn qed jirreferi għal brief tradizzjonali, fejn dak li jkun jgħidlek li jrid erba' kmamar tal-banju, sitt restrooms u għaxar kmamar għall-uffiċini.

L-unika ħaġa li wieħed kien jara li ssir kienet audit tal-ispazji u l-workstations li hawn fil-Parlament.

Però la l-Perit Renzo Piano u lanqas kull min hu parti mit-team ma jaf il-funzjonalità tal-Parlament u l-istaff tiegħu.

Jiġifieri dak li ndirizzajna dak iż-żmien kien kif jaħdem il-Parlament.

MR SPEAKER: L-Onor.

GEORGE PULLICINO: Xtaqt nistaqsi lill-Ministru Joe Mizzi.

Minn fejn joħroġ dak li qed jirreferi għalih li saret domanda li jkun hemm uffiċċju għal kull membru parlamentari?

MR SPEAKER: Ħu paċenzja, Onor. Mizzi, tirrispondix, għax b'dawn it-tip ta' punti se nwessgħu d-diskussjoni meta llum l-aġenda qiegħda fuq il-preżentazzjoni.

(Interruzzjonijiet) Iva naf li għamel kjarifika.

Għandek raġun, Onor. Pullicino, inti staqsejt għaliex saret il-kjarifika.

Imma ma nixtieqx li nkomplu d-diskussjoni f'din id-direzzjoni għaliex illum id-diskussjoni trid tkun fuq il-preżentazzjoni tal-binja.

Se jkollna ħin nagħmlu ħafna domandi.

GEORGE PULLICINO: Fuq il-mistoqsija li għamilt qabel fuq il-procurement u l-istallazzjoni, xtaqt ikolli Gantt chart tal-procurement u l-installation kollha li hemm għax ma jidhirlix li l-preżentazzjoni qiegħda tagħtih.

MR SPEAKER: Nirringrazzjak, Perit Paris.

XOGĦOL IEĦOR

MR SPEAKER: Għandna xogħol ieħor daqsxejn urġenti, Onor. kollegi.

Hemm ittra mingħand l-Awditur li kitibli fit-13 ta' Mejju, 2013 fejn dan informani li l-ħatra tiegħu u tad-Deputat Awditur Ġenerali tiskadi fil-ġimgħat li ġejjin u allura bħala Kamra trid issir il-proċedura għall-ħatra jew il-konferma ta' Awditur u Deputat Awditur.

DAVID AGIUS: Meta tgħid proċedura, x'qed tifhem biha?

MR SPEAKER: Il-proċedura hija li din tista' ssir mill-Prim Ministru, ovvjament il-Gvern, bil-konsultazzjoni mal-Kap tal-Oppożizzjoni imbagħad jiġu maħtura fil-Parlament.

DAVID AGIUS: Qed nifhem li se jibda proċess ta' konsultazzjoni mal-Oppożizzjoni.

MR SPEAKER: Jien li qed nagħmel hu li l-ewwel qed ninforma lill-House Business Committee.

Din l-ittra rċevejtha lbieraħ filgħaxija u din hija l-ewwel okkażjoni biex inkellem lilkom f'dan il-Kumitat biex inkunu nistgħu ngħadduha lill-Gvern – ovvjament min-naħa tal-Kumitat – ħalli nkunu nistgħu nibdew il-proċedura dwarha.

L-Onor.

CARMELO ABELA: Mr Speaker, jiena nieħu nota ta' din l-ittra u naturalment nirreferi lill-Prim Ministru dwar din il-ħatra.

DAVID AGIUS: Qed nifhem li bħas-soltu se jsiru l-konsultazzjonijiet.

MR SPEAKER: Jien hawnhekk bħala Speaker qed ngħid x'tgħid il-liġi.

Il-liġi titkellem ċar f'artikolu 108 tal-Kostituzzjoni u l-Kap 396 tal-Liġijiet ta' Malta dwar il-ħatra ta' Awditur Ġenerali u Deputat Awditur Ġenerali.

L-Awditur kiteb lili, bħala Speaker, biex jiena nkun nista' nara li dan il-proċess isir u jiena rrid nimxi ma' din il-proċedura u għalhekk qed ninforma lill-Kumitat.

Dwar il-konsultazzjoni, dik hija xi ħaġa li r-responsabbiltà kostituzzjonali tagħha taqa' fuq min għandu jagħmilha.

L-Onor.

CARMELO ABELA: Nikkonferma li l-Prim Ministru huwa konxju tal-liġijiet u l-prassi u l-proċedura kif taħdem.

Allura nimxu bil-proċedura u l-prassi tas-soltu.

MR SPEAKER: Grazzi.

Tajjeb li ninforma lill-membri preżenti li jsiru ħafna attivitajiet extra parlamentari bl-iskopr li tkompli tikber l-aċċessibilità tal-pubbliku għall-Parlament.

Biżżejjed insemmi li fost oħrajn ikun hawn Eko-Parlament li jsir f'Ġunju, li hija inizjattiva taż-żgħażagħ, ikun hawn il-mini assembly li diġa' saret f'April, kien hawn laqgħa tal-English Debating Society li saret f'Marzu, in-National Youth Parliament li jsir f'Settembru, u Science in the House.

L-attività li se nittratta issa hija proprju Science in the House għaliex għandi rikjesta mill-Prof.

Alex Felice tad-Dipartiment tal-Bio-Chemistry and Physiology tal-Università ta' Malta biex il-Parlament jagħti s-sapport tiegħu għat-tieni attività ta' din ix-xorta.

Fil-fatt l-ewwel attività kienet saret taħt l-iSpeaker ta' qabli Michael Frendo.

Naħseb li Science in the House, li tkun parti parti mill-attivita` "Researchers' Night - Science in the City", toffri opportunità tajba għal aktar aċċessibilità u parteċipazzjoni mill-pubbliku f'dan il-bini tal-Parlament.

Dwar dan naħseb li lkoll naqblu.

L-Onor.

DAVID AGIUS: Min-naħa tal-Oppożizzjoni m'għandniex diffikultà.

MR SPEAKER: L-Onor.

CARMELO ABELA: Min-naħa tal-Gvern m'għandniex diffikultà lanqas, però jekk tippermettili, Mr Speaker, fuq l-item li qajjimt qabel nixtieq nagħti update.

Fil-fatt il-Prim Ministru diġà beda konsultazzjoni mal-Kap tal-Oppożizzjoni dwar il-ħatra ta' Awditur.

MR SPEAKER: Nirringrazzjak talli nformajtna b'mod immedjat.

Xi ħaġa oħra li aħna – qiegħed ngħid għall-House Business Committee kif kien kompost qabel- konna ħdimna fuqha ftit qabel sar ix-xoljiment ta' dan il-Parlament qabel l-elezzjoni, kienet it-twaqqif ta' fondazzjoni li l-iskop tagħha kien li tieħu ħsieb, fost oħrajn, li torganizza permanent exhibition fil-binja tal-Parlament.

Il-fondazzjoni saret, u sar ftehim bejn il-fondazzjoni nnifisha u l-Bank of Valletta biex issir permanent exhibition dwar l-istorja parlamentari minn mindu beda fl-1921 sal-ġurnata tal-lum, exhibition li tkun tuża l-iktar teknoloġija avvanzata.

Biżżejjed ngħid li meta saret presentation dwarha, fost oħrajn konna rajna mejda tal-ħġieġ li meta tmissha jiġu jidhru d-debates, il-parliamentary questions, etc.

Allura jien xtaqt li ssir preżentazzjoni minn Network Publications li huwa l-kuntrattur li ġie magħżul mill-Bank of Valletta.

(Interruzzjonijiet) Il-kuntrattur ġie magħżul mill-Bank of Valletta għax hu dan il-bank li se jħallas kollox, jiġifieri aħna m'aħna se nħallsu xejn.

Il-Fondazzjoni daħlet fi ftehim li permezz tiegħu l-Bank of Valletta jagħmel tajjeb għall-finanzjament biex tittella' esibizzjoni dwar l-istorja parlamentari u dik Kostituzzjonali, għax ovvjament l-istorja parlamentari tinkludi dik Kostituzzjonali.

Naħseb li naqblu li ssir din il-preżentazzjoni ħalli anke fl-eventwalità li mmorru fil-Parlament il-ġdid, ikollna post fejn issir exhibition kif tkun dieħel, b'mod prominenti u tkun miftuħa għall-pubbliku b'mod ġenerali.

L-Onor.

CARMELO ABELA: Jien m'għandi xejn kontra din il-preżentazzjoni u m'għandi xejn kontra l-proġett li qed isir għax huwa interessanti, anzi tajjeb li jkollna.

Però jien naħseb li l-ewwel nett għad irridu naraw fuq il-futur tal-Parlament il-ġdid, jiġifieri d-diskussjoni trid tkompli.

It-tieni nett, ejja ngħidu li se mmorru fil-Parlament il-ġdid.

Kif ġie deċiż li din l-esibizzjoni għandha tkun fl-ispazju tal-Parlament il-ġdid jew f'xi spazju jew taħt il-binja tal-Parlament?

Għalfejn din u mhux xi ħaġa oħra?

Qed nistaqsi b'mod miftuħ, m'għandi xejn f'moħħi.

Id-domanda għamiltha u se nirrispondik.

Ma ġiex deċiż li l-esibizzjoni ssir fil-Parlament il-ġdid.

Id-deċiżjoni kienet li ssir permanent exhibition fil-bini tal-Parlament.

Ovvjament jekk nibqgħu hawnhekk, l-exhibition issir hawnhekk u jekk immorru fil-bini l-ġdid, issir fil-bini l-ġdid.

Nistgħu nkomplu fuq din?

DAVID AGIUS: M'għandna l-ebda diffikultà min-naħa tal-Oppożizzjoni li naraw din il-preżentazzjoni.

MR SPEAKER: Min-naħa tal-Gvern hawn xi problema?

CARMELO ABELA: Le, m'għandna l-ebda oġġezzjoni.

MR SPEAKER: Ejja niftiehmu fuq data għax irrid ninforma u norganizza.

Jien qed nissuġġerixxi, jekk hu tajjeb għall-membri kollha preżenti, it-Tlieta, 21 ta' Mejju.

Din m'għandhiex iddum iktar minn tliet kwarti, l-iktar siegħa, jiġifieri jekk niġu fil-5.00 p.m., sas-6.00 p.m. nkunu lesti.

DAVID AGIUS: Imma se jkun House Business Commitee?

DAVID AGIUS: Fis-sens li se niddiskutu din biss jew se jkun hemm items oħrajn?

MR SPEAKER: Meta saret il-presentation lili u lill-Clerk of the House, ħadet madwar siegħa.

DAVID AGIUS: Fuq l-aġenda jkun hemm din biss jew se jkun hemm affarijiet oħrajn, bħax-xogħol tal-Kamra?

Jekk se ninkludu x-xogħol tal-Kamra jien naħseb li fil-każ nibdew ftit qabel.

MR SPEAKER: Mela ejja niftiehmu fuq id-data.

CARMELO ABELA: Se tibqa' l-istess data però għandna bżonn ftit aktar ħin biex inkunu nistgħu nitkellmu fuq ix-xogħol tal-Kamra.

La qed nitkellmu fuq data, Onor. Agius, irridu nsibu data oħra biex jiġi diskuss l-Ombudsplan 2013.

CARMELO ABELA: Fuq id-data tal-21 ta' Mejju biex issir din il-presentation m'għandix oġġezzjoni, però naqbel mal-Onor.

Agius li għandna bżonn ftit aktar ħin.

DAVID AGIUS: Jien lanqas m'għandi oġġezzjoni, imma għad irrid nikkonferma li tkun available il-persuna l-oħra li se tattendi għan-naħa tal-Oppożizzjoni.

CARMELO ABELA: Fuq il-punt li qajjem l-Onor.

Agius naqbel li l-preżentazzjoni ma tkunx l-unika item fuq l-aġenda, imma għandna ninkludu wkoll ix-xogħol tal-Kamra.

MR SPEAKER: Mela nagħmluha fil-21 ta' Mejju fl-4.30 p.m.?

DAVID AGIUS: Nikkonfermalkom minn hawn u ftit tal-ħin ieħor.

MR SPEAKER: Nistgħu nagħmluha fl-4.00 p.m. minflok fl-4.30 p.m.?

DAVID AGIUS: Jekk m'hemmx problemi, nagħmluha fil-21 ta' Mejju, fl-4.00 p.m.

MR SPEAKER: L-Onor.

CARMELO ABELA: M'għandix problema.

DAVID AGIUS: Mela kemm nikkonferma li nistgħu nagħmluha nhar it-Tlieta 21 ta' Mejju, fl-4.00 p.m.

MR SPEAKER: Irridu niftiehmu wkoll fuq data meta jiġi diskuss l-Ombudsplan 2013.

DAVID AGIUS: Minn hawn u ftit ieħor inkun nista' nagħtik ħafna informazzjoni, imma għandi bżonn daqsxejn ċans.

MR SPEAKER: L-Onor.

CARMELO ABELA: Qed jinformawni li d-Deputat Prim Ministru nhar it-Tlieta se jkun imsiefer fuq xogħol tal-Gvern.

Nistgħu forsi nfittxu data biex ikun hawn id-Deputat Prim Ministru preżenti?

MR SPEAKER: Xtaqtek ukoll tinforma lid-Deputat Prim Ministru dwar the way ahead issa, wara li saret il-preżentazzjoni tal-bini l-ġdid tal-Parlament.

Hemm bżonn li ssir diskussjoni bejn il-membri tal-kumitat biex naraw kif se mmexxu d-diskussjoni b'mod aktar wiesa', kif elenkaw kemm il-Prim Ministru kif ukoll il-Kap tal-Oppożizzjoni fis-seduta tal-Parlament.

DAVID AGIUS: Jien qed nifhem li għandna tliet items pending, il-kontinwazzjoni tal-Parlament il-ġdid, il-preżentazzjoni dwar l-exhibition u l-Ombudsplan 2013.

Jiena nkun nista' nagħtikom risposta llum stess.

MR SPEAKER: L-Onor.

CARMELO ABELA: Nixtieq ngħaddi kumment fuq il-kontinwazzjoni tad-diskussjoni dwar il-Parlament il-ġdid.

Jiena nħoss – għallinqas min-naħa tal-Gvern – li jkun xieraq li l-membri rispettivi f'isem il-Gvern u f'isem l-Oppożizzjoni nirrapportaw lill-gruppi parlamentari tagħna fuq din id-diskussjoni. lmbagħad niġu hawnhekk u nissuġġerixxu l-affarijiet skont id-diskussjoni li ssir fil-gruppi parlamentari.

Naħseb li tajjeb li nkomplu hekk.

Sadanittant, għas-seduta li jmiss tal-House Business Committee, jiena min-naħa tiegħi, Onor. Abela, se nagħmel preżentazzjoni jew rapport analitiku dwar il-funzjonijiet tal-Parlament kif jidhirli jiena, bħala Speaker, li għandhom ikunu, imbagħad issir diskussjoni hawnhekk ukoll.

Se nkun qed nara li jkun hemm kontinwità għad-diskussjoni, dejjem abbażi ta' dak li kitibli l-Prim Ministru meta qabbadni biex immexxi dawn id-diskussjonijiet.

L-Onor.

CARMELO ABELA: Mr Speaker, m'għandix oġġezzjoni għal dan.

Nixtieq li jkun għandna biex aħna minn din in-naħa nkunu nistgħu niddiskutuh.

MR SPEAKER: Ovvjament.

Naħseb li kulma għandna bżonn issa hu li jkollna d-data għall-House Business Committee li jmiss.

DAVID AGIUS: Mr Speaker, jien nixtieq nirringrazzja kemm lilek kif ukoll lir-rappreżentanti tal-Gvern - partikolarment l-Onor.

Carmelo Abela – tal-merħba li ngħatat ilbieraħ lill-Kap tal-Oppożizzjoni l-ġdid.

Illum se tkun l-ewwel seduta li fiha l-Onor.

Lawrence Gonzi se jkun membru tal-Kamra imma mhux aktar Kap tal-Oppożizzjoni.

Napprezza jekk forsi min-naħa tiegħek, Sur President, u forsi l-Prim Ministru u l-Kap tal-Oppożizzjoni llum fis-6.30 p.m. jagħmlu erba' kelmiet ta' ringrazzjament għas-servizz li huwa ta.

MR SPEAKER: Jekk hemm qbil nistgħu nipproċedu b'dan il-mod: l-ewwel nagħmel intervent jien fil-konfront tal-Onor.

Lawrence Gonzi, imbagħad jitkellem il-Kap tal-Oppożizzjoni, wara jitkellem il-Prim Ministru, u fl-aħħar is-Sedja tistieden lill-Onor.

Lawrence Gonzi biex jagħmel l-intervent tiegħu.

CARMELO ABELA: Min-naħa tal-Gvern naqblu.

MR SPEAKER: Issa niftiehmu fuq id-data għall-House Business Committee.

Nixtieq li kemm jista' jkun ma ndumux ma nagħmlu laqgħa oħra.

CARMELO ABELA: Mr Speaker, jekk hu possibbli, naġġornaw mhux għall-ġimgħa d-dieħla, imma l-ġimgħa ta' wara għax id-Deputat Prim Ministru se jkun imsiefer.

MR SPEAKER: Meta ġej lura?

CARMELO ABELA: Jiġi lura filgħaxija bejn il-Ħamis u l-Ġimgħa.

Kieku naqbżu l-ġimgħa d-dieħla kollha, jekk nistgħu, ikun aħjar.

MR SPEAKER: Nistgħu mela niltaqgħu l-ġimgħa ta' wara, it-Tnejn 27 ta' Mejju fl-4.00 p.m?

Il-Ġimgħa 17 ta' Mejju impossibbli għalija għax se jkolli nitla' għal konferenza.

CARMELO ABELA: Għalija tajjeb.

DAVID AGIUS: Jiena għad irrid nikkonferma.

MR SPEAKER: Kollox sew, imbagħad informawni.

Il-Kumitat huwa aġġornat.

Fil-4.47pm il-Kumitat aġġorna għal nhar it-Tnejn, 27 ta' Mejju 2013, fl-4.00 p.m.

Proceedings, agenda, minutes and transcripts of the parliamentary committees hbc


KUMITAT PERMANENTI DWAR IX-XOGĦOL TAL-KAMRA

LAQGĦA NRU.

It-Tlieta, 14 ta' Mejju 2013

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fl-4.10p.m.

Mr Speaker, l-Onor Anġlu Farrugia, ippresieda.

PREŻENTI

L-Onor Louis Grech Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, l-Onor Carmelo Abela, l-Onor David Agius u l-Onor Deborah Schembri kienu preżenti.

Kienu preżenti wkoll l-Onor Charles Buhagiar, l-Onor Joe Mizzi u l-Onor George Pullicino.

PERMESS LILL-MEDIA

L-iSpeaker informa lill-Kumitat li huwa kien irċieva talba mill-media sabiex jiffilmjaw u jieħdu ritratti għall-ewwel ftit minuti tal-laqgħa tal-Kumitat.

Il-permess ingħata.

Fuq punt imqajjem mill-Onor Carmelo Abela, il-Kumitat qabel li fil-Minuti tal-Laqgħa Nru 1 li saret fis-6 ta' Mejju, 2013, fil-paragrafu taħt it-titlu "Permess lill-Media", minflok il-kliem "mingħand Media.Link Communications" għandhom jidħlu l-kliem "mill-media".

Il-Minuti tal-Laqgħa Nru 1 li saret fis-6 ta' Mejju, 2013, kif emendati, kienu konfermati.

Il-Kumitat ikkonferma l-ftehim milħuq fil-Kamra fis-seduta tat-13 ta' Mejju 2013, liema ftehim jistipula li d-dibattitu fuq il-Mozzjoni dwar l-Indirizz b'Risposta għad-Diskors tal-President ta' Malta għandu jkun ta' għaxar sigħat, maqsuma fuq erba' seduti, miżjud il-ħin meħud fl-istess seduta tat-13 ta' Mejju 2013, bil-ħin jinqasam indaqs bejn kelliema tal-Gvern u kelliema ta' l-Oppożizzjoni u l-winding up għall-Gvern.

PREŻENTAZZJONI DWAR IL-PROĠETT TAL-BINI TAL-PARLAMENT IL-ĠDID

Il-Kumitat stieden lis-Sur Chris Paris, Chief Executive Officer tal-Korporazzjoni għar-Riġenerazzjoni tal-Port il-Kbir, biex bl-għajnuna ta' persuni oħra involuti fil-proġett jagħmel preżentazzjoni lill-Kumitat dwar il-bini tal-Parlament il-ġdid fil-Belt Valletta.

Is-Sur Chris Paris informa lill-Kumitat li l-preżentazzjoni kienet se ssir mill-Perit Antonio Belvedere, project leader u associate partner ta' Renzo Piano Building Workshop (RPBW).

Is-Sur Paris ippreżenta lill-Kumitat dawn id-dokumenti:-

Dok 1 - Pjanti tal-proġett tal-bini tal-Parlament il-ġdid

Dok 2 - Tabella li tagħti tagħrif dwar l-area u n-numru ta' work stations / seating capacity tad-diversi partijiet tal-binja

Dok 3 - Tabella li tagħti tagħrif dwar l-għadd ta' impjegati tal-Parlament

L-iSpeaker ġibed l-attenzjoni tal-Kumitat li l-iskop tal-laqgħa tal-lum kien li l-membri jassistu għall-preżentazzjoni u wara jkunu jistgħu jagħmlu mistoqsijiet limitatament għall-istess preżentazzjoni.

Il-Perit Antonio Belvedere għamel preżentazzjoni lill-Kumitat dwar il-bini tal-Parlament il-ġdid u flimkien mas-Sur Chris Paris wieġbu mistoqsijiet li saru mill-membri tal-Kumitat.

L-Onor George Pullicino talab li jiġi ppreżentat gantt chart of the procurement and installation tal-bini tal-Parlament il-ġdid.

L-iSpeaker informa lill-Kumitat li fit-13 ta' Mejju 2013, kien irċieva ittra mingħand l-Awditur Ġenerali li fiha ġibed l-attenzjoni tas-Sedja li t-terminu tal-kariga tal-Awditur Ġenerali u tad-Deputat Awditur Ġenerali kien riesaq lejn it-tmiem tiegħu.

Għaldaqstant kellu jinbeda l-proċess sabiex skond artiklu 108 tal-Kostituzzjoni, il-Kamra taħtar Awditur Ġenerali u Deputat Awditur Ġenerali għall-ħames snin li jmiss.

Il-Whip tal-Gvern, l-Onor Carmelo Abela, informa lill-Kumitat li l-Prim Ministru kien diġa` beda proċess ta' konsultazzjoni mal-Kap tal-Oppożizzjoni dwar dawn il-karigi.

L-iSpeaker informa lill-Kumitat li kien irċieva korrispondenza mingħand Prof. Alex Felice, mid-Dipartment tal-Fiżjoloġija u Biokimika tal-Universita` ta' Malta, li fiha kien qed jitlob biex għat-tieni sena konsekuttiva tittella' l-attivita msejħa "Science in the House" li tkun parti parti mill-attivita` "Researchers' Night - Science in the City".

Il-Kumitat qabel mal-proposta mressqa.

Fuq punt imqajjem mill-iSpeaker, il-Kumitat qabel li kellha ssirlu preżentazzjoni fuq il-wirja permanenti dwar l-istorja parlamentari u kostituzzjonali ta' Malta, liema wirja kienet se ssir skont ftehim li sar bejn il-Fondazzjoni Parlament ta' Malta u l-Bank of Valletta p.l.c fil-kapaċità tiegħu ta' Trustee of the BOV Cultural and Heritage Trust.

L-iSpeaker Farrugia informa lill-Kumitat li din il-wirja kienet se tkun iffinanzjata totalment mill-Bank of Valletta u li l-preżentazzjoni kellha ssir minn Network Publications, il-kuntrattur imqabbad mill-istess bank.

Il-Kumitat qabel li l-preżentazzjoni ssir nhar it-Tnejn, 27 Mejju 2013, fl-4.00p.m., waqt il-laqgħa li jmiss tal-Kumitat Permanenti dwar ix-Xogħol tal-Kamra.

L-iSpeaker informa lill-Kumitat li kien hemm bżonn li tinstab data għad-diskussjoni mill-istess Kumitat dwar l-Ombudsplan għas-sena 2013.

Fuq talba tal-Onor David Agius, il-Kumitat qabel li din id-deċiżjoni tiġi posposta.

Mr Speaker ippropona li wara li saret il-preżentazzjoni dwar il-bini tal-Parlament il-ġdid, il-pass li jmiss ikun li l-Kumitat jiddeċiedi fuq kif għandu jitmexxa l-proċess ta' konsultazzjoni.

L-iSpeaker informa lill-Kumitat li kien se jara li jitħejja rapport dwar il-ħtiġijiet li għandu bżonn Parlament biex ikun jista' jaqdi l-funzjonijiet tiegħu, liema rapport kien se jiċċirkolah liż-żewġ gruppi parlamentari sal-laqgħa li jmiss.

Fuq punt imqajjem mill-Whip tal-Oppożizzjoni, l-Onor David Agius, il-Kumitat qabel li matul is-seduta parlamentari tal-14 ta' Mejju 2013, minnufih wara l-ħin tal-mistoqsijiet, il-Kamra kellha ssellem lill-Onor Lawrence Gonzi u tirringrazzjah għas-servizz parlamentari tiegħu.

Intlaħaq qbil li wara li jsir intervent mis-Sedja, mill-Kap tal-Oppożizzjoni u mill-Prim Ministru, l-Onor Lawrence Gonzi jkun mistieden jagħmel intervent min-naħa tiegħu.

Fis-4.47pm il-Kumitat aġġorna għal nhar it-Tnejn, 27 ta' Mejju 2013, fl-4.00 p.m. b'din l-aġenda:-

Preżentazzjoni dwar l-esibizzjoni permanenti dwar il-Parlament ta' Malta;

Xogħol ieħor; jew

4. xi aġenda oħra li tista' tiġi komunikata aktar tard.

SKRIVAN TAL-KAMRA

ANĠLU FARRUGIA


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru 1

L-Erbgħa, 15 ta' Mejju, 2013

L-Onor.

Deborah Schembri, President tal-Kumitat dwar l-Affarijiet Soċjali tavża li l-Kumitat se jiltaqa' nhar l-Erbgħa, 15 ta' Mejju, 2013 fis-6.30 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni mill-Membri tal-Kumitat dwar il-pjan ta' ħidma għall-Kumitat dwar l-Affarijiet Soċjali għal din il-Leġiżlatura.

Affarijiet oħra.